OpenLLM-France/wikimedia huggingface dataset:
# IronE Singleton

Robert "IronE" Singleton (Atlanta, 30 de novembre de 1975) és un actor estatunidenc. Va ser també jugador de futbol a l'equip Georgia Bulldogs el 1998. És conegut sobretot per la seva interpretació del personatge de Theodore "T-Dog" Douglas a la sèrie de televisió The Walking Dead.

## Primers anys de vida

Singleton va néixer i va créixer a Atlanta, Geòrgia. Es va graduar a la Universitat de Geòrgia, on es va especialitzar en comunicació oral i teatre. Va jugar a la defensa defensiva dels Georgia Bulldogs durant dos anys fins que Champ Bailey, Kirby Smart i diversos altres defensors defensius molt reclutats es van unir a l'equip. Després es va canviar per tornar a córrer.

## Filmografia
### Cinema

| Any | Títol | Paper | Notes |
| 1996 | Fugitius encadenats | Chef | No acreditat |
| 2000 | Remember the Titans | Football Player | No acreditat |
| 2003 | Dead Wait | Joon | Curt |
| 2005 | El clan dels trencalossos | Inmate with Sign | No acreditat |
| 2006 | Somebodies | Janoah | |
| 2007 | Riff | Osiel | Curt Pel·lícula |
| 2009 | The blind side: Un somni possible' | Alton | |
| 2009 | Life 101: Angel's Secret | Dr. Forest | |
| 2010 | Lottery Ticket | Neighbor | |
| 2011 | Seeking Justice | Scar | |
| 2013 | A Box for Rob | Tim | |
| 2020 | Safety | Butch Hassey | |

### Televisió

| Any | Títol | Paper | Notes |
| 2008 | Somebodies | Epitome | episodis: 1x01-1x08-1x09 |
| 2009 | One Tree Hill | Homeless Man | episodi: 7x02 |
| 2010 | Detroit 1-8-7 | Priest | episodi: 1x01 |
| 2010–2012 | The Walking Dead | Theodore Douglas / T-Dog | 20 episodis |
| 2011 | Single Ladies | Dion | episodi: 1x01 |
| 2011; 2014 | Franklin & Bash | Worker / Judge Bruce Mull | episodis: 1x01-4x01 |
| 2013 | An Amish Murder | "Glock" Nichols | Pel·lícula de televisió |
| 2021 | The Underground Railroad | Mack | 2 episodis |

## Referències

* ↑ Barrett, John. «Robert "IronE" Singleton kicks off Black History Month with performance». The Red and Black, 02-02-2009. Arxivat de l'original el 22 novembre 2010. [Consulta: 4 desembre 2011].
* ↑ «Michael Rooker will bring life to 'The Walking Dead' | HamptonRoads.com | PilotOnline.com». HamptonRoads.com, 31-10-2010 [Consulta: 4 desembre 2011]. «Còpia arxivada». Arxivat de l'original el 2018-02-14. [Consulta: 28 setembre 2021].
* ↑ Scanlan, Sarah «STK Atlanta's preview party in honor of World AIDS Day - CBS Atlanta 46». Cbsatlanta.com, 19-11-2011 [Consulta: 4 desembre 2011]. Arxivat 4 de desembre 2011 a Wayback Machine. «Còpia arxivada». Arxivat de l'original el 2011-12-04. [Consulta: 28 setembre 2021].
* ↑ Voger, Mark «From Memphis to Baghdad to Mumbai». The Star-Ledger, 26-03-2010 [Consulta: 29 abril 2013].
* ↑ «Exclusive Interview with The Walking Dead’s IronE Singleton». Raked, 12-02-2012 [Consulta: 24 octubre 2016].
# Isabel Solà i Matas

Isabel Solà Matas (Barcelona, 24 de maig de 1965 - Port-au-Prince, Haití, 2 de setembre de 2016), coneguda com a Isa, va ser una religiosa catalana, missionera i cooperant a Guinea Equatorial i Haití.

## Biografia

Al cap de dinou anys va decidir de dedicar la vida a ajudar els altres i va ingressar en la Congregació de Religioses de Jesús-Maria. Va estudiar magisteri i infermeria i va viure molt de temps a l'estranger, dedicada a la cooperació al desenvolupament: durant catorze anys a Guinea Equatorial i des de 2008 a Haití.
Arran del terratrèmol d'Haití del 2010, va crear un centre d'atenció i rehabilitació de mutilats, anomenat Projecte Haití, amb un taller de fabricació de pròtesis ortopèdiques, el Taller Sant Josep, destinat a qui no podia pagar les pròtesis en un centre mèdic i que en fes possible la reintegració a una vida normal. A més d'obtenir recursos per al taller, Solà portava pròtesis usades d'Espanya per a reciclar-les. Per aquest projecte era coneguda com la monja dels peus. També va impulsar la construcció d'un dispensari, d'un centre de formació professional per a amputats, un programa de microcrèdits i la creació d'un camió medicalitzat i va denunciar la gairebé nul·la inversió del govern d'Haití en educació i sanitat i la desforestació del país provocada per la tala sense control.
Per difondre el projecte i aconseguir ajuts, va fer servir les xarxes socials: un blog i vídeos a YouTube. El 2011, Solà escrivia:
| « | "Pensareu que com puc seguir vivint a Haití, entre tanta pobresa i misèria, entre terratrèmols, huracans, inundacions i còlera. L'única cosa que podria dir és que Haití és ara l'únic lloc on puc estar i guarir el meu cor. Haití és casa meva, la meva família, el meu treball, el meu sofriment i la meva alegria, i el meu lloc de trobada amb Déu" | » |
Va ser assassinada a trets a Port-au-Prince, on havia anat com a mestra i on va promoure centres escolars en els barris de les perifèries de la capital, col·laborant amb altres congregacions religioses. Mentre conduïa al centre de la capital haitiana, fou víctima d'un atracament i assassinada a trets per dos desconeguts que anaven en una moto i li van robar la bossa que portava. És enterrada a Haití.

## Referències

* 1 2 «La ràbia d'Isa Sola, la religiosa catalana de Jesús-Maria assassinada a Haití». CatalunyaReligió.cat. [Consulta: 5 setembre 2016].
* ↑ «Assassinada a trets la monja catalana Isabel Solà a Haití». VilaWeb.cat. [Consulta: 3 setembre 2016].
* ↑ «Isabel Solà i Matas». Gran Enciclopèdia Catalana. Barcelona: Grup Enciclopèdia Catalana.
* ↑ «Mor assassinada a Haití Isabel Solá, una monja catalana». ElNacional.cat. [Consulta: 3 setembre 2016].
* ↑ «Isabel Solà dedicó los últimos años de su vida ayudando a las víctimas del terremoto de Puerto Príncipe». [Consulta: 3 setembre 2016].

## Enllaços externs

* Entrevista a Isabel Solà (2011)
* Web del Projecte Haití
* Article a Crux Arxivat 2016-09-07 a Wayback Machine.
# Jacques

«Jacques» té aquests significats:
* Frère Jacques, cançó infantil francesa
* Juliet Jacques
* Norbert Jacques (1880, Eisch, Luxemburg - 1954, Coblença, Alemanya), escriptor luxemburguès
* Rafael Jacques (Porto Alegre, 1975), futbolista brasiler
* Richard Jacques (Warwick, 1973), compositor britànic de música per a videojocs
# Itxaro Borda

Itxaro Borda (Baiona, 29 de març de 1959) és una escriptora en èuscar.

## Biografia

Itxaro Borda va néixer a Baiona.
Va publicar el seu primer poema el 1974 en la revista Herria. El 1981 va participar en la creació de la revista vascofrancesa Maiatz, la qual va facilitar la publicació del seu primer poemari, Bizitza nola badoan, el 1984.
A més de poesia, ha escrit novel·les, articles i assajos. Ha traduït al basc obres com Kaukausiche Kredekreis de Bertold Brecht. També ha escrit lletres per a cançons.
El 2002 va rebre el Premi Euskadi la seva novel·la 100% Basque.

## Amaia Ezpeldoi

El personatge més conegut de l'obra de Borda és Amaia Ezpeldoi, una detectiva Zuberoa atípica, rural, bisexual i amb problemes de comunicació, que apareix per primera vegada en la novel·la Bakean ützi arte, de 1994, i posteriorment en Bizi nizano munduan i Amorezko pena baño, ambdues de 1996, formant una primera trilogia. Tracta en aquestes tres obres temes relatius a Zuberoa, com la indústria del gas o la producció d'espart, així com la situació socioeconòmica i cultural d'Iparralde.
El 2004 va recuperar aquest personatge en Jalgi hadi plazara, si bé l'entorn d'aquesta novel·la és Bilbao. El 2012 va publicar una cinquena novel·la protagonitzada per Ezpeldoi, Boga Boga.

## Obra
### Poesia

* Bizitza nola badoan (Tal com va la vida); 1984, Maiatz.
* Krokodil bat daukat bihotzaren ordez (Tinc un cocodril en lloc d'un cor); Susa, 1986.
* Just love; Maiatz, 1988.
* Bestaldean (A l'altre costat); Susa, 1991.
* Orain (Ara); Susa, 1998.
* Entre els loups cruels; Maiatz, 2001.
* Hautsak errautsak bezain (La pols igual que la cendra); Maiatz, 2002.

### Novel·les

* Basilika (La basílica); 1985, Susa.
* Udaran betaurreko beltzekin (A l'estiu amb ulleres negres); 1987, Ateka.
* Bakean ützi art (Fins que ens deixin en pau); Susa, 1994.
* Bizi nizano munduan (Al món que vivia); Susa, 1996.
* Amorezko pena baño (Més que pena d'amor); Susa, 1996.
* %100 Basque (100% Basque); 2002, Susa.
* Zeruetako Erresuma (El regne dels cels); 2005, Susa.
* Jalgi hadi plazara (Surt a la plaça); 2007, Susa.
* Ezer gabe hobe (Millor sense res); 2009, Susa.
* Boga Boga (2012).

## Referències

* 1 2 3 4 5 6 7 8 9 10 11 12 13 14 15 16 BORDA, Itxaro. (Baiona, 1959) basqueliterature.com (castellà) Consulta 7 de febrer del 2017
* ↑ Premios de Literatura Euskadi. Eusko Jaurlaritza - Govern Basc. Departament d'Educació, Política Lingüística i Cultura. Consulta 7 de febrer del 2017
* 1 2 3 4 Auñamendi Eusko Entziklopedia Auñamendi Eusko Entziklopedia (en basc) Consulta 7 de febrer del 2017
# Jaime Torres Bodet

Jaime Torres Bodet, (Ciutat de Mèxic, 17 d'abril de 1903 - 13 de maig de 1974), fou un poeta i escriptor mexicà, va ser director general de la UNESCO del 1948 al 1952. El seu treball en l'alfabetització ha estat reconegut, a més de ser implementador de la política de relacions exteriors durant la Revolució Cubana.

## Obres

* Sonetos (1949)
* Fronteras (1954)
* Sin tregua (1957)
* Contemporáneos (1928)
* Tiempo de arena (1955)
* Autobiografia (1955)
* Balzac (1959)
* Tolstoi (1965)
* Darío (1966)
* Proust (1967);
* Memorias (Cinc volums) (1961)

## Referències

* ↑ «Jaime Torres Bodet». Gran Enciclopèdia Catalana. Barcelona: Grup Enciclopèdia Catalana.
# Iàrke Pole

Iàrke Pole (en (ucraïnès): Ярке Поле) és un poble de la República Autònoma de Crimea a Ucraïna, que el 2014 tenia 948 habitants. Pertany al districte rural de Djankoi.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Iànovo

Iànovo (en rus: Яново) és un poble de l'óblast de Nijni Nóvgorod, a Rússia, segons el cens del 2010 tenia 575 habitants, pertany al municipi de Lopàtino.

## Referències

* ↑ «Населённые пункты Гагинского района».
# Iúlia Miasnikova

Iúlia Miasnikova (nascuda el 13 de juny del 1993) és una defensa de futbol kazakh que juga al campionat del Kazakhstan amb el BIIK Kazygurt, on ja jugava abans del traslat del club d'Almaty a Ximkent, quan s'anomenava Alma KTZh. Va debutar amb la selecció del Kazakhstan al 2010.

## Trajectòria

* Shakhter Karagandy
* BIIK Kazygurt (2009–)

## Referències

* ↑ Perfil a la web de la UEFA
* ↑ Perfil a Soccerway
# Jesper Velgaard Olsen

Jesper Velgaard Olsen és un professor danès de química analítica a la Universitat de Copenhagen i vicedirector del Novo Nordisk Foundation Center for Protein Research. El professor Jesper V. Olsen és conegut per les seves aportacions en el camp de la fosfoproteòmica quantitativa, pels seus estudis del receptor Erb2 i les seves innovacions en la dissociació molecular induïda per col·lisió i en el desenvolupament de proteòmica basada en espectrometria de masses d'alta resolució.
Jesper V Olsen va estudiar química analítica al grup de Roman Zúbarev a la Universitat del Sud de Dinamarca a Odense, i va obtenir el seu doctorat en bioquímica i biologia molecular al laboratori de Matthias Mann.
El professor Olsen és autor de decenes d'articles científics d'alt impacte que acumulen més de 50.000 cites, i ha estat reconegut com un dels científics més citats durant el 2021 segons el ranking Highly Cited Researchers de Web of Science. Jesper V. Olsen ha rebut diversos premis de recerca, entre els quals destaca el premi HUPO Young Investigator Award en proteòmica i el premi KFJ de la fundació danesa Kirsten and Freddy Johansen’s Foundation dotat amb 1,5 milions de corones daneses per les seves aportacions al camp de la biomedicina.

## Referències

* ↑ Olsen, Jesper V.; Blagoev, Blagoy; Gnad, Florian; Macek, Boris; Kumar, Chanchal «Global, in vivo, and site-specific phosphorylation dynamics in signaling networks». Cell, 127, 3, 03-11-2006, pàg. 635–648. DOI: 10.1016/j.cell.2006.09.026. ISSN: 0092-8674. PMID: 17081983.
* ↑ Batth, Tanveer S.; Francavilla, Chiara; Olsen, Jesper V. «Off-line high-pH reversed-phase fractionation for in-depth phosphoproteomics». Journal of Proteome Research, 13, 12, 05-12-2014, pàg. 6176–6186. DOI: 10.1021/pr500893m. ISSN: 1535-3907. PMID: 25338131.
* ↑ Olsen, Jesper V.; de Godoy, Lyris M. F.; Li, Guoqing; Macek, Boris; Mortensen, Peter «Parts per million mass accuracy on an Orbitrap mass spectrometer via lock mass injection into a C-trap». Molecular & cellular proteomics: MCP, 4, 12, 01-12-2005, pàg. 2010–2021. DOI: 10.1074/mcp.T500030-MCP200. ISSN: 1535-9476. PMID: 16249172.
* ↑ Stensballe, A.; Jensen, O. N.; Olsen, J. V.; Haselmann, K. F.; Zubarev, R. A. «Electron capture dissociation of singly and multiply phosphorylated peptides». Rapid communications in mass spectrometry: RCM, 14, 19, 2000, pàg. 1793–1800. DOI: 10.1002/1097-0231(20001015)14:19<1793::AID-RCM95>3.0.CO;2-Q. ISSN: 0951-4198. PMID: 11006587.
* ↑ Olsen, Jesper V.; Macek, Boris; Lange, Oliver; Makarov, Alexander; Horning, Stevan «Higher-energy C-trap dissociation for peptide modification analysis». Nature Methods, 4, 9, 01-09-2007, pàg. 709–712. DOI: 10.1038/nmeth1060. ISSN: 1548-7091. PMID: 17721543.
* ↑ «Highly Cited Researchers». [Consulta: 14 setembre 2022].
* ↑ «Web of Science». [Consulta: 14 setembre 2022].
* ↑ «Protein researcher receives KFJ Prize: Mapped the smallest building blocks in the human body» (en anglès), 27-08-2021. [Consulta: 14 setembre 2022].
# Sant Marcel·lí

«Sant Marcel·lí» té aquests significats:
* Sant Marcel·lí (barri), barri de València, part del districte de Jesús, a l'extrem sud de la ciutat
* Sant Marcel·lí d'Ambrun (nord d'Àfrica, s. IV - Ambrun, Gàl·lia, 374), primer bisbe d'Ambrun venerat com a sant per tota la cristiandat
* Sant Marcel·lí I, Papa de Roma (296 -304) i màrtir
# Morovis

Morovis és un municipi de Puerto Rico situat al nord de l'illa, també conegut amb el nom de La Isla Menos Morovis. Confina al nord amb el municipi de Vega Alta i Manatí; al sud amb Orocovis; a l'est amb Vega Alta i Corozal; i a l'oest amb Ciales. Forma part de l'Àrea metropolitana de San Juan-Caguas-Guaynabo.
El municipi està dividit en catorze barris: Barahona, Cuchillas, Fránquez, Monte Llano, Morovis Pueblo, Morovis Norte, Morovis Sur, Pasto, Perchas, Río Grande, San Lorenzo, Torrecillas, Unibón i Vaga.

## Referències

* ↑ «Municipio de Morovis» (en castellà). Enciclopedia de Puerto Rico. Fundación Puertoriqueña de las Humanidades, Data incorrecta [Consulta: 19 juny 2015].
* ↑ «American FactFinder» (en anglès). Oficina del cens dels EUA. [Consulta: 19 juny 2015].

## Enllaços externs

* Directori de Municipis, Morovis Arxivat 2015-06-23 a Wayback Machine. a la web oficial de l'Estat Lliure associat de Puerto Rico (castellà)
# Jordi Feliu i Horta

Jordi Feliu i Horta (Calella, Maresme, 31 de desembre de 1971) és un músic i compositor de sardanes membre de la Cobla-Orquestra Selvatana i mestre de tible pel Conservatori del Liceu de Barcelona.
Els primers estudis de música els fa a l'Acadèmia Salom de Calella amb la professora Maria Teresa Salom. Realitza el seu aprenentatge de tible a l'Escola de Cobla Ciutat de Calella, amb els mestres Jordi Molina, Xavier Molina i Marcel Artiaga. Sota la direcció del mestre Francesc Elies, acaba els estudis oficials i obté el títol de mestre de tible al Conservatori del Liceu de Barcelona. Estudia clarinet amb Rafael Grimal. Des de 1999 forma part de la Cobla-Orquestra Selvatana.
És autor d'una cinquantena de sardanes, destacant L'avi Tià (1998, finalista Memorial Francesc Basil), L'aplec de Sant Quirze (2002, segon premi Memorial Francesc Basil) i Ginjòlia (2006, primer premi Memorial Francesc Basil). Va compondre el musical El conte de Nadal segons un conte de Charles Dickens, estrenat a Calella al desembre de 2009, amb la col·laboració del tenor Albert Deprius i el Cor Harmonia de Calella.
Jordi Feliu és l'autor de l'obra Fantasia per a cobla i piano estrenada l'octubre 2010 a la sala Oriol Martorell de l'auditori de Barcelona. L'any següent va editar el seu primer CD, Fesomies, un recull de sardanes totes dedicades a Calella. És també l'autor de la sardana Pluja fina del Raval, una peça dedicada a la poetessa Maria Cardona i Codina amb motiu de la commemoració del seu centenari, i que fou interpretada conjuntament per totes les cobles durant l'Aplec de Calella del 2022.

## Referències

* ↑ «Jordi Feliu: ‘Hem de fer conèixer la cobla al món’». Diari Maresme, 09-11-2012.
* ↑ «Història de la Selvatana». Selvatana.com, 09-11-2013.
* ↑ «Feliu i Horta, Jordi». musicsperlacobla.cat. (Llista de sardanes)
* ↑ «El Cor Harmonia Calellenc adapta el clàssic de Dickens «Conte de Nadal»». El Punt Avui, 08-12-2009.
* ↑ «Cobla Sant Jordi, música clàssica i òpera». Time Out, 22-07-2015.
* ↑ «La Selvatana enregistra un CD amb sardanes del tible Jordi Feliu». Diari de Girona, 10-12-2012.
* ↑ «Calella inicia la commemoració de l’Any Maria Cardona». Ràdio Calella TV, 02-03-2022.

## Enllaços externs

* Jordi Feliu i Horta - Lloc web oficial
# Ruïnes (Rigalt)

Ruïnes és una pintura a l'oli realitzada per Lluís Rigalt el 1865 i que actualment s'exposa al Museu Nacional d'Art de Catalunya de Barcelona. És la reelaboració idealitzada i enriquida amb detalls nous d'un apunt del natural que Rigalt havia fet d'un monument medieval no identificat encara.
El Romanticisme, sense gaudir d'una acusada personalitat a Catalunya, va donar alguns artistes de gran rellevància tant en el gènere del paisatge com en el del retrat. Un dels més destacats és Rigalt, el qual interpreta la natura com un escenari capaç de despertar sentiments evocadors.
Aquesta tela és una de les obres més conegudes de Rigalt, on demostra el seu fervor romàntic per l'arquitectura medieval, que, si bé ja era palès en els seus dibuixos des de feia temps, triga més a fer-se evident en pintures de gran envergadura. El pintor concedeix el protagonisme a tots els elements de la composició, com ara la presència destacada d'un cel d'intensa tonalitat blava amb uns núvols que dificulten la irradiació de la llum solar. De tota manera, sembla del tot clar que Rigalt focalitza el seu interès en una església amb capçalera romànica que ocupa el primer terme de la composició, construcció que adquireix unes grans proporcions en comparació amb les de la figura situada a prop. D'altra banda, la presència d'un edifici en ruïnes envoltat de matolls, manifestació d'una naturalesa orgànica, és un dels temes tradicionals de l'estètica romàntica i un símbol del pas del temps.

## Bibliografia

* DDAA. Museu Nacional d'Art de Catalunya. Florència: Mnac i SCALA GROUP S.p.A, 2009. ISBN 978-84-8043-198-9.
Viccionari
# Tub refrigerant

Un tub refrigerant o refrigerant és un instrument de vidre utilitzat als muntatges experimentals per refredar i condensar les substàncies químiques en estat gasós. Els refrigerants s'utilitzen principalment per recuperar un líquid, o destil·lat, que prové d'una destil·lació, o per evitar les pèrdues de matèria per evaporació en el cas dels escalfaments a reflux.
El fluid fred és generalment aigua, però també existeixen refrigerants d'aire o amb altres substàncies com ara etanol, dimetilèter, gel sec o acetona.

## Funcionament

L'aigua freda circula permanentment per la part externa del refrigerant, refredant les parets internes. El gas calent, provinent del medi reactiu, és refredat en entrar al refrigerant i es condensa sobre les parets en forma de petites gotes. Aquestes gotes, en augmentar de mida, s'escolen de nou al medi de treball (escalfament amb reflux) o són recuperades a un altre recipient, generalment un erlenmeyer (destil·lació).

## Tipus

* Un dels tipus més simples: el condensador Liebig.
* Dues configuracions del refrigerant de Graham
* Refrigerant Dimroth
* Refrigerant Allihn
* Refrigerant Friedrich
* Dos refrigerants Liebig i un d'Allihn
* Refrigerant Graham
* Dits freds
Equipament de laboratori de química :
# Santa Llúcia de Vilamitjana

Santa Llúcia de Vilamitjana és una capella romànica de l'antic terme de Vilamitjana, situada quasi 500 metres a llevant de la vila closa del mateix nom.
És petita, d'una sola nau i amb absis semicircular a llevant. És obra del segle xii, però dins d'un estil molt senzill i rústec, típic de l'arquitectura rural.
Vers 1980 tenia la volta esfondrada, però ha estat reconstruïda i torna a estar oberta al culte.

## Bibliografia

* ADELL I GISBERT, Joan-Albert i RAMOS I MARTÍNEZ, Maria-Lluïsa, "Santa Llúcia de Vilamitjana", a El Pallars. Barcelona, Enciclopèdia Catalana, 1993 (Catalunya romànica, XV). ISBN 84-7739-566-7
* BELLMUNT I FIGUERAS, Joan. "Vilamitjana". Dins Pallars Jussà, IV. Lleida: Pagès Editors, 2000 (Fets, costums i llegendes, 34). ISBN 84-7935-755-X
* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies,8). ISBN 84-85180-25-9
* PLADEVALL, Antoni i CASTILLÓ, Arcadi. "Tremp. Vilamitjana", a El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.
# Samuel Dickstein

Samuel Dickstein (Varsòvia, 12 de maig de 1851 - Varsòvia, 28 de setembre de 1939) va ser un matemàtic polonès d'ètnia jueva.

## Vida i Obra

Dickstein va nàixer a Varsòvia quan formava part de l'Imperi Rus i encara no existia la actual Polònia. D'infant va viure la insurrecció de 1863 i la repressió que la va continuar. Les autoritats russes, però, van tolerar diferents tipus d'institucions privades culturals i Dickstein es va convertir, amb el temps, en promotor i animador d'institucions poloneses de caràcter científic.
Dickstein va estudiar a la universitat tsarista de Varsòvia, en la qual es va graduar en matemàtiques el 1876. De 1878 a 1888 va dirigir la seva pròpia escola a Varsòvia. El 1884 va fundar la Biblioteka Matematyczno-Fizyczna que pretenia proporcionar als estudiants els millors manual possibles de física i matemàtiques; el 1888 va fundar Prace Matematyczno-Fizyczne, la primera revista polonesa de ciències; el 1894 va començar a publicar Wiadomosci Matematyczno amb una intenció més divulgadora.
També va traduir diverses obres clàssiques de matemàtiques al polonès, contribuint a la formació de la terminologia científica polonesa. La seva obra pròpia es va enfocar cap a l'àlgebra i la història de les matemàtiques, incloent alguns articles sobre filosofia de les matemàtiques. La seva obra original més important és una ampla monografia sobre Józef Hoene-Wroński (1776-1853) analitzant les fonts en detall de un personatge considerat per alguns un geni i per d'altres un simple xarlatà.
A començaments del segle xx, va participar en la fundació de la majoria d'institucions científiques poloneses.
Dickstein va morir durant els bombardeigs nazis de Varsòvia en esclatar la Segona Guerra Mundial (setembre de 1939). Cap membre de la seva família va sobreviure al holocaust posterior.

## Referències

* ↑ Mostowski, 1949, p. VII.
* ↑ Mostowski, 1949, p. VIII.
* ↑ Murawski, 2014, p. 18.
* 1 2 Mostowski, 1949, p. IX.
* ↑ Murawski, 2014, p. 19.
* ↑ Mostowski, 1949, p. X-XI.
* ↑ Mostowski, 1949, p. XI.

## Bibliografia

* Mostowski, A. «La vie et l'oeuvre de Samuel Dickstein» (en francès). Prace Matematyczno-Fizyczne, Vol. 47, Num. 1, 1949, pàg. VII-XII.
* Murawski, Roman. The Philosophy of Mathematics and Logic in the 1920s and 1930s in Poland (en anglès). Birkhäuser, 2014. ISBN 978-3-0348-0830-9.

## Enllaços externs

* O'Connor, John J.; Robertson, Edmund F. «Samuel Dickstein» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Novy, Lubos. «Dickstein, Samuel». Complete Dictionary of Scientific Biography, 2008. [Consulta: 20 març 2018]. (anglès)
# Sandel (cràter)

Sandel és un cràter d'impacte en el planeta Venus de 17,9 km de diàmetre. Porta el nom de Cora Sandel (1880-1974), escriptora noruega, i el seu nom va ser aprovat per la Unió Astronòmica Internacional el 1994.

## Referències

* ↑ «Sandel». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus